હૈદરાબાદ: IPL-9ની શરૂઆતમાં જબરદસ્ત સફળતા અને ત્યાર બાદ ઉપરાઉપરી નિષ્ફળતાના કારણે હતાશામાં સરી પડેલી ગુજરાત લાયન્સની ટીમ આઈપીએલમાં અાજે અહીં સનરાઈઝર્સ હૈદરાબાદ સામે રમાનારી મેચમાં વિજયના માર્ગે પાછા ફરવાનો પ્રયાસ કરશે. હૈદરાબાદની ટીમ તેના સ્ટાર ઓલરાઉન્ડર યુવરાજસિંહની ઈજાના કારણે લાંબા આરામ પછી રમતમાં પાછા ફરવાની આશા રાખે છે. યુવરાજને પાંચ મૅચમાં સિંગલ ડિજિટમાં રન બનાવનાર દીપક હૂડાના સ્થાને કદાચ મેદાનમાં ઉતારવામાં આવશે. હૂડાને હૈદરાબાદની ટીમે ૪.૨ કરોડ રૂપિયામાં ખરીદ્યો છે.